## Odluka o dopuštenoj visini kala, rastepa, kvara i loma na proizvodima u trgovini

### NN 101/2004 (21.7.2004.), Odluka o dopuštenoj visini kala, rastepa, kvara i loma na proizvodima u trgovini

# HRVATSKA OBRTNIČKA KOMORA

if !supportEmptyParas endif

1970

Na temelju Zakona o porezu na dodanu vrijednost
(»Narodne novine« br. 47/95, 106/96, 164/98, 105/99, 54/00, 73/00, 127/00 i
48/04), članka 25. Pravilnika o porezu na dodanu vrijednost (»Narodne novine«
br. 60/96, 113/97, 7/99, 112/99, 119/99, 44/00, 63/00, 80/00, 109/00, 54/01,
58/03,198/03, 55/04 i 77/04), te članka 23. Statuta Hrvatske obrtničke komore
(»Narodne novine« br. 116/02 – pročišćeni tekst i 158/02), Skupština Hrvatske
obrtničke komore na 4. sjednici održanoj 30. lipnja 2004. godine, donosi :

## ODLUKU

### O DOPUŠTENOJ VISINI KALA, RASTEPA, KVARA I LOMA NA PROIZVODIMA U TRGOVINI

I. OPĆE ODREDBE

Članak 1.

Odlukom o dopuštenoj visini kala, rastepa, kvara
i loma na proizvodima u trgovini (u daljnjem tekstu: Odluka) utvrđuje se na
temelju iskustva struke, dopuštena visina kala, rastepa, kvara i loma do koje
fizičke osobe koje obavljaju trgovačku djelatnost organizirane temeljem Zakona
o obrtu, mogu navedene rashode knjižiti kao troškove poslovanja.

Članak 2.

Rashodi utvrđeni u visini
i na način uređen ovom Odlukom knjiže se na temelju knjigovodstvene isprave kao
troškovi poslovanja u skladu s odredbama propisa koji uređuju poslovno
knjigovodstvo obrtnika.

Na utvrđene vrijednosti
iz stavka 1. ovog članka ne obra­čunava se porez sukladnopropisima koji
uređuju porez na dodanu vrijednost.

Članak 3.

Pod kalom, rastepom,
kvarom i lomom podrazumijevaju se gubici na proizvodima koji nastaju kao
posljedica prirodnih utjecaja ili kao posljedica radnji neophodnih u poslovanju
i pružanju usluga.

Kalo, rastep, kvar i
lom iz stavka 1. ovog članka mogu nastati isušivanjem, isparavanjem,
skupljanjem, smrzavanjem, razbijanjem, oštećenjem, kvarenjem, rasipanjem i
topljenjem.

Gubici na proizvodima
koji nastaju kao posljedica radnji neophodnih u poslovanju i pružanju usluga su
oni gubici na proizvodima koji nastaju razbijanjem, oštećenjem, rastepanjem ili
mrvljenjem.

Manjkovima uslijed više
sile, podrazumijevaju se manjkovi (štete) od elementarnih nepogoda (poplava,
požar, potres i dr.), od ratnih razaranja i od provalnih krađa, do visine
utvrđene temeljem očevidnika nadležnog tijela za procjenu šteta, sukladno
propisima kojiuređuju sustav poreza na dodanu vrijednost.

Članak 4.

Manjak proizvoda zbog
neodgovarajuće kvalitete, proteka roka trajanja, kala, rastepa, kvara i loma,
iznad visine utvrđene u članku 5. ove Odluke, može se priznati, ako je pri
utvrđivanju činjeničnog stanja prisutan ovlašteni djelatnik Porezne uprave.

II. NORMATIVI I NAČIN UTVRĐIVANJA RASHODA

Članak 5.

Kalo, rastep, kvar i lom kao pojavni oblici
gubitaka robe u trgovini na veliko mogu se pojaviti kod transporta robe, kad je
roba kupljena franco dobavljač, te u skladištu veleprodaje.

Za trgovinu na veliko, kalo, rastep, kvar i lom
utvrđuje se u iznosu od 50 % utvrđenih normativa gubitaka za trgovinu na malo.

Na ime kala, rastepa, kvara i loma u trgovini na
malo utvrđuje se dopušteni normativ gubitaka izražen u postocima od količine
proizvoda koje su u obračunskom razdoblju prodane.

Dopušteni normativ
gubitaka u trgovini na malo utvrđuje se na temelju iskustva struke do iznosa
od:

**Red.   Naziv robe                                                              Stopa**

**broj                                                                                       %**

        I. POLJOPRIVREDNI PROIZVODI

        A. VOĆE

1.    Južno voće (naranče,
limun, banane,
        mandarine, ananas, kivi i sl.)                                            4,0

 2.    Orah, badem,
lješnjak, kesten, rogač                               2,0

 3.    Jagodasto voće,
grožđe, svježe smokve                           5,0

 4.    Jabuke, kruške,
šljive, dunje, lubenice                              3,0

 5.    Koštićavo voće:
marelice, breskve, trešnje i višnje           4,5

 6.    Sušeno voće –
šljive                                                        1,5

 7.    Sušeno voće –
smokve                                                    1,0

8.    Sušeno voće ostalo                                                         0,4

9.    Egzotično voće (avokado,
mango, papaja i dr.)                5,0

10.   Konzervirano voće                                                          1,0

11.   Ostalo voće                                                                    2,0

B.    POVRĆE

1.    Kupus kiseli i kisela
repa                                                 2,0

2.    Kupus, kelj, blitva,
zelena salata svježa,
        paprika, rajčica i tikvice                                                   5,0

3.    Mahune, grašak                                                              3,0

4.    Mladi krumpir, mrkva
rana, mladi luk,
        poriluk, celer i peršin                                                       4,0

5.    Zamrznuto voće i povrće –
pakirano                                0,5

6.    Krumpir, mrkva, luk                                                        1,5

7.    Grah, leća, grašak, bob –
suhi                                         1,0

8.    Gljive, šampinjoni –
svježi                                                4,5

9.    Sadni materijal i
sjemenska roba                                      3,5

10.   Cvijeće svježe (rezano)                                                   5,0

11.   Cvijeće (lončanice)                                                          3,0

12.   Konzervirano, ukiseljeno
i ostalo povrće                          1,5

        C. ŽITARICE

1.    Pšenica, ječam, zob,
kukuruz i druge žitarice                  0,25

        D. OSTALI PREHRAMBENI PROIZVODI

1.    Brašno (kukuruzno i
pšenično) i riža - u rinfuzi                  1,5

2.    Brašno (kukuruzno i
pšenično) i riža - pakirano                0,5

3.    Mak i pšenične mekinje                                                   0,7

4.    Kruh svih vrsta                                                                0,5

5.    Pecivo svih vrsta                                                             0,5

6.    Kolači industrijski                                                            1,0

7.    Proizvodi od brašna
(dvopek, mrvice, keksi)                   0,5

8.    Mlijeko                                                                           0,5

9.    Sir za rezanje, tvrdi i
polutvrdi                                          2,0

10.   Ostale vrste sira, maslac
                                                 1,0

11.   Kiselo mlijeko, jogurt,
vrhnje, mliječni namaz                   1,0

12.   Hrana za novorođenčad i
malu djecu                               1,0

13.   Sladoled, kreme                                                              1,5

14.   Jaja svježa                                                                      1,5

15.   Med                                                                               0,3

16.   Ocat alkoholni, vinski i
voćni                                           1,5

17.   Šećer (kristal, u prahu,
u kocki)                                       1,0

18.   Sol za jelo (morska,
kamena i vakumirana)                      1,0

19.   Povrće ukiseljeno (svih
vrsta)                                          1,5

20.   Jela gotova i polugotova                                                  0,5

21.   Bomboni i drugi proizvodi
od šećera                                0,4

22.   Čokolada i proizvodi od
čokolade i kakaa                       1,5

23.   Kava svih vrsta –
pakirana                                              0,1

24.   Začini pakirani i čajevi                                                     0,1

25.   Mast jestiva                                                                    1,0

26.   Ulje jestivo u bocama                                                      1,5

26.   Ulje jestivo u bačvama i
drugim pakovanjima
        za prodaju od litre na više                                                1,0

28.   Ostalo                                                                             0,5

        E. PIĆA – ALKOHOLNA I BEZALKOHOLNA

1.    U bocama i tetrapaku                                                      0,7

2.    U bačvama i drugom većem
pakiranju za
        prodaju od litre na više                                                    1,0

3.    Pivo u staklenim bocama                                                 0,7

4.    Pivo u plastičnim bocama                                                0,3

5.    Pivo u limenkama                                                            0,3

6.    Bezalkoholna pića u
staklenim bocama                            0,7

7.    Bezalkoholna pića u
plastičnim bocama                            0,3

8.    Bezalkoholna pića u
limenkama                                       0,3

        F. MESO, SUHOMESNATI PROIZVODI I RIBA

1.    Meso svježe - rasječeno                                                  3,5

2.    Meso svježe – vakumirano
i pakirano                              1,5

3.    Meso peradi (svježe i smrznuto)
                                     2,0

4.    Meso divljači                                                                  1,5

5.    Riba svježa                                                                     5,0

6.    Riba smrznuta i smrznuti
plodovi mora                             1,0

7.    Riba sušena                                                                     0,5

8.    Slanina svježa, loj,
svinjsko salo, maslo (topljeno)            1,0

9.    Čvarci                                                                             1,5

10.   Suhomesnati proizvodi - u
komadu i vakumirani               1,5

11.   Suhomesnati proizvodi -
rezani                                        2,0

12.   Ostalo meso                                                                    1,0

13.   Sve vrste školjki                                                              1,8

        G.  STOČNA HRANA                                                  2,0

        II. KEMIKALIJE

1.    Firnis, boje i lakovi,
tutkalo i kit                                       1,0

2.    Sredstva za zaštitu bilja
                                                   1,0

3.    Deterdžent za pranje
rublja                                              1,5

4.    Sredstva za čišćenje                                                        1,0

5.    Sredstva za čišćenje
kožne obuće i odjeće                       1,0

6.    Sapuni, zubne paste,
kreme za brijanje                             0,7

7.    Kozmetički proizvodi
razni                                              1,0

8.    Ostali kemijski
proizvodi, petrolej i benzin                        1,0

        III. GRAĐEVNI MATERIJAL

1.    Vapno, cement, gips, suha
žbuka pakirana                       2,0

2.    Mramorne ploče                                                             1,5

3.    Salonit ploče i cijevi                                                         2,2

4.    Pijesak, šljunak                                                               3,0

5.    Izolacijski materijal
(staklo i kam. vuna)                           2,0

6.    Ljepenka krovna                                                             1,5

7.    Crijep, opeka, mont.
ispune i gredice                               2,0

8.    Betonski proizvodi
(cijevi, ploče, kocke)                         1,2

9.    Rezana građa i ploče od
drva                                          1,5

10.   Ostali građ. materijal
osim građ. stolarije                          1,5

        IV. OGRJEV

1.    Ugljen drveni u rinfuzi                                                      3,5

2.    Ugljen drveni u vrećama                                                  1,0

3.    Ugljen lignit u rinfuzi                                                         2,0

4.    Ostali ugljeni                                                                   1,0

5.    Ogrjevno drvo                                                                1,5

        V. OSTALO

1.    Staklo ravno i šuplje
osim optičkog                                  1,5

2.    Optičko staklo                                                                3,0

3.    Optičke leće, optička
vlakna i snopovi optičkih
        vlakana                                                                           3,0

4.    Naočale, okviri za
naočale i slični proizvodi                      3,0

5.    Keramika i porculan                                                        1,0

6.    Užarija                                                                            0,2

7.    Gnojiva umjetna u rinfuzi
                                                 4,0

8.    Gnojiva umjetna pakirana                                                1,0

9.    Posuđe od metala
(emajlirani i neemajlirani)                     1,0

10.   Posuđe od stakla,
porculana i keramike                           1,5

11.   Sanitarni uređaji od
keramike                                          1,0

12.   Dječje igračke razne                                                        1,5

13.   Nakit od porculana,
stakla, plastike                                 1,0

14.   Gramofonske ploče i
kazete i ostali nosači
        zvuka                                                                              1,2

15.   Videokasete, fotografski
filmovi                                       1,5

16.   Knjige, udžbenici,
potrošni uredski materijal                     1,5

17.   Tkanine metražne                                                            2,0

18.   Čarape ženske                                                                1,5

19.   Tekstilni odjevni
predmeti                                                1,8

20.   Obuća                                                                            1,8

21.   Žarulje razne                                                                   2,0

22.   Baterijski ulošci                                                               2,0

23.   Bijela tehnika, akustika,
sitni kućanski aparati                   1,5

24.   Potrošni uredski
materijal                                                1,5

25.   Ostalo, nespomenuto                                                       1,0

Članak 6.

Prehrambeni
proizvodi i alkoholna pića i napici koji su neupotrebljivi zbog kvara, mogu se
otpisati iznad iznosa utvrđenih ovom Odlukom samo uz zapisničku konstataciju
nadležne inspekcije.

Zapisnikom
iz stavka 1. ovoga članka navode se razlozi zbog kojih je došlo do
neupotrebljivosti proizvoda na upotrebu uslijed pokvarenosti.

Članak 7.

Dopuštena
visina rashoda utvrđena ovom Odlukom može se utvrđivati na sljedeći način:

–
neposredno nakon nastajanja pojedinog rashoda;

–
izvanrednim popisom robe;

–
redovitim popisom robe, odnosno na drugi način utvrđen općim aktom fizičke,
odnosno pravne osobe.

Članak 8.

Rashodi
na kalu, rastepu, kvaru i lomu za osobe iz članka 1. ove Odluke utvrđuju se
zapisnikom. Zapisnik sastavlja ovlaštena osoba trgovačkog obrta, gdje je nastao
kalo, rastep, kvar ili lom.

Utvrđivanje
rashoda za osobe iz članka 1. ove Odluke u slučaju više sile, obavlja
zapisnički ovlaštena osoba odnosno komisija.

Zapisnik se smatra knjigovodstvenom ispravom,
temeljem odredbe članka 2. ove Odluke.

III. PRIJELAZNE
I ZAVRŠNE ODREDBE

Članak 9.

Obveze obračunavanja i
plaćanja poreza na dodanu vrijednost oslobađa se osoba iz članka 1. ove Odluke
i u slučaju kada je propisano da za te proizvode porez obračunava i plaća
proizvođač, odnosno uvoznik.

Normativom utvrđena visina rashoda u tom je
slučaju rashod koji se može knjižiti kao trošak poslovanja.

Članak 10.

Tumačenje odredbi ove Odluke daje Upravni odbor
Hrvatske obrtničke komore.

Članak 11.

Stupanjem na snagu ove Odluke prestaje važiti
Odluka o dopuštenoj visini kala, rastepa, kvara i loma na proizvodima u
trgovini i ugostiteljstvu (»Narodne novine« broj, 94/98. i 56/99.) u dijelu
koji se odnosi na trgovinu.

Članak 12.

Ova Odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2005. godine.

Broj: 1-102-3610/11-16-2004

Zagreb: 30. lipnja 2004.

Predsjednik
**Stjepan Šafran,** v. r.

Odluka, NN 101/2004-1970